Շամար Նիքոլսոն

**Շամար Ամարո Նիքոլսոն** (; ), ճամայկացի ֆուտբոլիստ, Մոսկվայի «Սպարտակի» և Ճամայկայի հավաքականի հարձակվող, ով վարձավճարով հանդես է գալիս «Կլերմոնում»։

## Ակումբային կարիերա
### Վաղ տարիներ
Ֆուտբոլով սկսել է զբաղվել Թրենչթաունի ավագ դպրոցում, իսկ ավելի ուշ Քինգսթոնից տեղափոխվել է «Բոյս Թաուն»։  17 տարեկանում կորցրել է հորը. նրան գնդակահարել են մարզադաշտում «Բոյզ Թաուն» - ի խաղի ժամանակ, որից հետո Նիկոլսոնը մոտ մեկուկես տարի ֆուտբոլ չի խաղացել։ 2014 թվականին սկսել է իր պրոֆեսիոնալ կարիերան Ճամայկայի առաջնությունում։ 2014 թվականի սեպտեմբերի 30-ին պրոֆեսիոնալ կարիերայում խփել է իր առաջին գնդակը «Համբլ Լայոնսի» դեմ խաղում (2:0)։ 2015 թվականին փորձաշրջան է անցել ՄԼՍ-ի «Ռեալ Սոլթ Լեյք» ակումբում։ 2016/17 մրցաշրջանում Շամարը 30 խաղում 15 գնդակով զբաղեցրել է առաջնության ռմբարկուների ցուցակի երկրորդ հորիզոնականը։ 2017 թվականին Նիկոլսոնին առաջարկ է ստացվել «Ֆիլադելֆիա Յունիոնից» ՄԼՍ-ից, սակայն պայմանագիր կնքել այդպես էլ չի հաջողվել։ Ընդհանուր առմամբ «Բոյզ Թաունի» կազմում անցկացրել է 75 հանդիպում և խփել 28 գնդակ։

### «Դոմջալե»
2017 թվականի օգոստոսին դարձել է սլովենական «Դոմջալե» ակումբի խաղացող։ Ակումբում գտնվելու առաջին յոթ ամիսների ընթացքում Նիքոլսոնը միայն մեկ անգամ է հայտնվել հայտացուցակում։ «Դոմջալեի» կազմում նորամուտը նշել է 2018 թվականի մարտի 6-ին Սլովենիայի առաջնության 21-րդ տուրի «Անկարանի» դեմ խաղում (4:0) 79-րդ րոպեին փոխարինելով Լովրո Բիզյակային։ Իր առաջին հանդիպումը Մեկնարկային կազմում անցկացրել է 2018 թվականի ապրիլի 18-ին՝ Սլովենիայի առաջնության 20-րդ տուրի՝ «Ցելեի» դեմ խաղում (1:0), որում նաև խփել է իր առաջին գնդակը ակումբի կազմում։ 2017/18 մրցաշրջանում հանդիպումները սկսել է հիմնականում պահեստայինների նստարանին՝ անցկացնելով 15 հանդիպում և խփելով 5 գնդակ։ 2018 թվականի հուլիսի 12-ին եվրոգավաթներում նորամուտը նշել Է Եվրոպա լիգայի որակավորման 1-ին փուլի «Շիրոկ-Բրիեգայի» դեմ խաղում (2:2)։ 2018/19 մրցաշրջանում սկսել է հանդես գալ մեկնարկային կազմում։ 2018 թվականի նոյեմբերին Շամարը երեք օրվա ընթացքում դուբլի հեղինակ է դարձել «Օլիմպիայի» (4:4) և «Գորիցայի» (3:1) դեմ խաղերում։ 2018/19 մրցաշրջանում բոլոր մրցաշարերում անցկացրել է 35 հանդիպում և դարձել 13 գոլի հեղինակ։ 2019/20 մրցաշրջանում անցկացրել է 6 հանդիպում և դարձել 2 գոլի հեղինակ։ «Դոմջալեի» կազմում ընդհանուր առմամբ հանդես է եկել 2017-2019 թվականներին՝ անցկացնելով 56 հանդիպում և դառնալով 20 գոլի հեղինակ։

### «Շառլերուա»
2019 թվականի օգոստոսի 13-ին տեղափոխվել է Բելգիայի առաջնությունում հանդես եկող «Շառլերուա»՝ կնքելով 4 տարվա պայմանագիր։ Տրանսֆերի արժեքը կազմել է 1,5 միլիոն եվրո։ Ակումբի կազմում նորամուտը նշել է 2019 թվականի օգոստոսի 31-ին Բելգիայի առաջնության 6-րդ տուրի «Վասլանդ-Բևերենի» դեմ խաղում (4:0), որում դուրս է եկել մեկնարկային կազմում, իսկ 59-րդ րոպեին խփել է իր առաջին գնդակը «Շառլերուայի» կազմում։ 2019 թվականի դեկտեմբերի 27-ին դուբլ է ձևակերպել «Օստենդեի» դեմ Բելգիայի առաջնության 21-րդ տուրի խաղում (5:0)։ Ընդհանուր առմամբ, 2019/20 մրցաշրջանում «Շարլերուայի» կազմում անցկացրել է 28 հանդիպում և դարձել 9 գոլի հեղինակ։ 2020 թվականի օգոստոսի 30-ին երկու գնդակ է խփել Բելգիայի առաջնության 4-րդ տուրի «Անտվերպենի» դեմ խաղում (2:0)։ 2020/21 մրցաշրջանում Նիկոլսոնը ակումբի կազմում անցկացրել է լիգայի 34 հնարավոր հանդիպումներից 33-ը, որոնցում խփել է ինը գնդակ, ինչպես նաև Բելգիայի գավաթի երկու հանդիպում մեկ խփած գնդակով և Եվրոպա լիգայի որակավորման երկու հանդիպում։ 2021 թվականի օգոստոսի 28-ին հեթ-տրիկ է ձևակերպել Բելգիայի առաջնության 6-րդ տուրի «Բերշոտի» դեմ խաղում (5:2)։ 2021 թվականի դեկտեմբերի 5-ին Բելգիայի առաջնության 17-րդ տուրի խաղում երկու գնդակ է խփել Լիեժի «Sտանդարտի» դարպասը (3:0)։ Դեկտեմբերի 19, 2021 Բելգիայի առաջնության 20-րդ տուրի «Էյպենի» դեմ խաղում (4:0) խփել է երեք գնդակ։ 2021/22 մրցաշրջանում անցկացրել է 18 հանդիպում և դարձել 13 գոլի հեղինակ։ Ընդհանուր առմամբ «Շառլերուայում» հանդես է եկել 2019-2021 թվականներին և բոլոր մրցաշարերում անցկացրել է 83 հանդիպում և խփել 31 գնդակ։

### «Սպարտակ» (Մոսկվա)
200px|մինի|ձախից|«Սպարտակի» կազմում 2022 թվականի ապրիլին
2021 թվականի դեկտեմբերի 21-ին պայմանագիր է կնքել Մոսկվայի «Սպարտակի» հետ մինչև 2026 թվականի հունիսը։ Տրանսֆերի արժեքը կազմել է մոտ 10 մլն եվրո։ Ակումբի կազմում նորամուտը նշել է 2022 թվականի փետրվարի 26-ին Մոսկվայի ԲԿՄԱ-ի դեմ Ռուսաստանի առաջնության 19-րդ տուրի տնային խաղում (0:2)՝ Ալեքսանդր Սոբոլևի փոխարեն փոխարինման դուրս գալով 69-րդ րոպեին։ «Սպարտակի» կազմում առաջին գնդակները խփել է 2022 թվականի մարտի 2-ին Ռուսաստանի Գավաթի խաղարկության 1/8 եզրափակչի «Կուբանի» դեմ տնային խաղում (6:1)՝ ձևակերպելով հեթ-տրիկ։ Նիկոլսոնը դարձավ առաջին սպարտակացին, ով հեթ-տրիկ ձևակերպեց «Օտկրիտիե Բանկ Արենայում»։ Ռուսաստանի առաջնությունում առաջին գնդակը խփել է 2022 թվականի մարտի 6-ին Մոսկվայի «Դինամոյի» դեմ 20-րդ տուրի արտագնա խաղում (2:0)։ 2022 թվականի ապրիլի 10-ին Տուլայի «Արսենալի» դեմ Ռուսաստանի առաջնության 24-րդ տուրի խաղում (3:0) դուբլ ձևակերպեց։ 2022 թվականի մայիսի 7-ին երկու գնդակ է խփել «Ուրալի» դեմ Ռուսաստանի առաջնության 28-րդ տուրի արտագնա խաղում (3:1)՝ աչքի ընկնելով 11-րդ և 26-րդ րոպեներին։ Ընդհանուր առմամբ, 2021/22 մրցաշրջանում «Սպարտակի» կազմում բոլոր մրցաշարերում անցկացրել է 16 հանդիպում և խփել 8 գնդակ, ինչպես նաև թիմի հետ դարձել Է Ռուսաստանի գավաթակիր։

2022 թվականի հոկտեմբերի 23-ին Դուբլի հեղինակ է դարձել «Խիմկիի» դեմ Ռուսաստանի առաջնության 14-րդ տուրի խաղում (5:0)՝ աչքի ընկնելով 18-րդ և 63-րդ րոպեներին։ 2022/23 մրցաշրջանում ակումբի կազմում անցկացրել է 27 հանդիպում բոլոր մրցաշարերում, որոնցում խփել է չորս գնդակ և դարձել Ռուսաստանի առաջնության բրոնզե մեդալակիր։

2023 թվականի սեպտեմբերի 1-ին վարձակալվել է ֆրանսիական «Կլերմոն» ակումբի կողմից Մինչև 2023/24 մրցաշրջանի ավարտը՝ տրանսֆերը գնելու իրավունքով։ Ակումբի կազմում նորամուտը նշել է 2023 թվականի սեպտեմբերի 17-ին Ֆրանսիայի առաջնության 5-րդ տուրի «Նանտի» դեմ խաղում (0:1)՝ Դուրս գալով հանդիպման 62-րդ րոպեին։ «Կլերմոնի» կազմում առաջին գնդակը խփել է 2023 թվականի նոյեմբերի 12-ին «Լորյանի» դեմ Ֆրանսիայի առաջնության 12-րդ տուրի խաղում (1:0)՝ խաղի 69-րդ րոպեին իրացնելով 11 մետրանոցը։ Ընդհանուր առմամբ, 2023/24 մրցաշրջանում ակումբի կազմում բոլոր մրցաշարերում անցկացրել է 28 հանդիպում, խփել է չորս գնդակ և կատարել երեք արդյունավետ փոխանցում։ «Կլերմոնը» մրցաշրջանի արդյունքներով դուրս է մնացել Լիգա 2-ից, իսկ Նիկոլսոնը վերադարձել է «Սպարտակ»։

## Կարիերան հավաքականում
2015 թվականին Շամարը հանդես է եկել Ջամայկայի երիտասարդական հավաքականի կազմում ԿՈՆԿԱԿԱՖ-ի առաջնությունում, որտեղ մեկ հանդիպում է անցկացրել Գվատեմալայի երիտասարդական հավաքականի հետ (0:1)։

2017 թվականի փետրվարի 4-ին Նիքոլսոնը իր նորամուտը նշեց Ճամայկայի հավաքականի կազմում՝ փոխարինման դուրս գալով 83-րդ րոպեին Քորի Բերկի փոխարեն ԱՄՆ-ի հավաքականի հետ ընկերական խաղում (0:1)։ 2017 թվականի ամռանը հարձակվողն ընդգրկվել էր իր թիմի հայտացուցակում՝ մասնակցելու ԿՈՆԿԱԿԱՖ-ի ոսկե գավաթին, որտեղ Ճամայկայի հավաքականը դարձել էր եզրափակչի մասնակից, սակայն Շամարը ոչ մի անգամ խաղադաշտ դուրս չի եկել։

Ճամայկայի հավաքականի կազմում առաջին գնդակը խփել է 2019 թվականի հունիսի 6-ին ԱՄՆ-ի հավաքականի դեմ ընկերական խաղում (1:0)։ 2019 թվականի ամռանը հրավիրվել է հավաքական՝ մասնակցելու ԿՈՆԿԱԿԱՖ-ի ոսկե գավաթին։ Այս մրցաշարում անցկացրել է բոլոր հինգ հանդիպումները և խփել երկու գնդակ։ 2019 թվականի հունիսի 26-ին Կուրասաոյի դեմ խմբային փուլի 3-րդ տուրի խաղում գնդակը խփեց 14-րդ րոպեին, իսկ թիմերը խաղացին 1:1 հաշվով։ 2019 թվականի հուլիսի 4-ին ԱՄՆ-ի հավաքականի դեմ կիսաեզրափակիչ խաղում (1:3) 69-րդ րոպեին գոլ խփեց, բայց այդ գնդակը չօգնեց իր թիմին հաղթել մրցակցին։

2021 թվականի ամռանը մասնակցել է ԿՈՆԿԱԿԱՖ-ի ոսկե գավաթին, խմբային փուլի 1-ին տուրի խաղում անցկացնելով 4 հանդիպում և մեկ գնդակ խփելով Սուրինամի հավաքականի դարպասը։

2023 թվականի նոյեմբերի 21-ին դուբլ է ձևակերպել Ճամայկայի հավաքականի կազմում ԿՈՆԿԱԿԱՖ-ի Ազգերի լիգայի քառորդ եզրափակչի պատասխան խաղում Կանադայի հավաքականի դեմ (3:2) և այդպիսով օգնել է իր հավաքականին դուրս գալ մրցաշարի հաջորդ փուլ։

2024 թվականի հունիսի 12-ին ընդգրկվել է Ճամայկայի հավաքականի վերջնական հայտացուցակում՝ մասնակցելու 2024 թվականի Ամերիկայի Գավաթին։

## Ձեռքբերումներ
**«Դոմջալե»**
* Սլովենիայի առաջնության բրոնզե մեդալակիր (2)՝ 2017/18, 2018/19

**«Սպարտակ» (Մոսկվա)**
* Ռուսաստանի առաջնության բրոնզե մեդալակիր՝ 2022/23
* Ռուսաստանի Գավաթակիր՝ 2021/22
* Ռուսաստանի Սուպերգավաթի եզրափակչի մասնակից՝ 2022

**Ճամայկայի Հավաքական**
* ԿՈՆԿԱԿԱՖ-ի Ոսկե գավաթի եզրափակչի մասնակից՝ 2017
* Կարիբյան Գավաթի եզրափակչի մասնակից՝ 2017

## Վիճակագրություն
### Ակումբային

### Հավաքականի

**Ընդհանուր՝ 49 խաղ / 19 գոլ; 26 հաղթանակ, 10 ոչ-ոքի, 13 պարտություն:**

## Ծանոթագրություններ

## Արտաքին հղումներ
* Профиль на сайте ФК «Домжале»
* Профиль на сайте ФК «Шарлеруа»
* 

Կատեգորիա:Ճամայկացի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ